《秋夜同章三十九弟次邠宿延庆山纪游一首》
宋代·林亦之

芭蕉月上照窗扉，屋里老僧眠不知。
起来树根饮一盏，举头忽不三更时。
藤萝一处一处好，我亦持杯随处坐。
山鸡忽叫野钟鸣，满地西风愁杀我。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。